31996R2333
L 317/13
JURNALUL OFÍCIAL AL UNIUNII EUROPENE
REGULAMENTUL (CE) NR. 2333/96 AL COMISIEI
din 5 decembrie 1996
de modificare a Regulamentului (CE) nr. 2051/96 de stabilire a anumitor norme de aplicare pentru acordarea asistenței pentru exportul de carne de vită și mânzat care poate beneficia de un tratament special la importul în Canada și de modificare a Regulamentului (CE) nr. 1445/95
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2222/96 (2), în special articolele 9 și 13,
întrucât Regulamentul (CE) nr. 2051/96 (3) al Comisiei stabilește anumite norme pentru exportul cărnii de vită în Canada, în special prin prevederea unei gestionări trimestriale a certificatelor; întrucât, ținând seama de normele canadiene de punere în aplicare a contingentelor tarifare ale OMC pentru carnea de vită, ar trebui să se modifice unele dispoziții ale Regulamentelor (CE) nr. 2051/96 și (CE) nr. 1445/95 (4) ale Comisiei, astfel cum au fost modificate ultima dată prin Regulamentul (CE) nr. 2051/96;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Articolul 1 alineatul (1) din Regulamentul (CE) nr. 2051/96 al Comisiei se înlocuiește cu următorul text:
„(1) Prezentul regulament stabilește anumite norme de aplicare pentru exportul în Canada a 5 000 de tone pe an calendaristic de carne de vită și mânzat de origine comunitară, proaspătă, refrigerată sau congelată, care beneficiază de un tratament special.”
Articolul 2
Regulamentul (CE) nr. 1445/95 al Comisiei se modifică după cum urmează:
1.
Articolul 12a alineatul (6) se înlocuiește cu următorul text:
„(6) Cererile de licență pot fi depuse numai în primele cinci zile ale fiecărei luni.”
2.
La ultima teză din articolul 12a alineatul (8) cuvântul „trimestru” se înlocuiește cu „lună”.
3.
Articolul 12a alineatul (9) se înlocuiește cu următorul text:
„(9) Licențele se emit cel târziu în a douăzeci și una zi a fiecărei luni.”
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 1997.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 decembrie 1996.